Amazon Kindle 3 s technológiou elektronického papiera zobrazuje text novely Moby Dick
**Elektronická kniha** (iné názvy: **eKniha, e-kniha, digitálna kniha, e-book, eKnižka**) je kniha v elektronickom formáte. Nejde teda o klasickú tlačenú knihu, ale o knihu, ktorá sa nachádza v elektronickej podobe a možno ju čítať napríklad na počítači alebo čítačke alebo tablete. V súčasnosti umožňujú niektoré obchody zakúpenie knihy v klasickom aj elektronickom vydaní.

Čítačka elektronických kníh
---------------------------

V roku 1998 sa objavili prvé špecializované čítačky elektronických kníh Rocket ebook, SoftBook a Cybook. V roku 2004 Sony prišla s modelom Librié EBR-1000EP, čo bola prvá čítačka využívajúca elektronický papier. Roku 2006 Sony predstavila prvú z radu Sony Reader. V roku 2007 začala firma Amazon.com predávať prvú verziu čítačky Kindle. V roku 2009 boli najpoužívanejšími čítačkami Amazon Kindle a čítačky značky Sony Reader a od marca 2010 sa k nim zaradila aj čítačka Nook kníhkupectva Barnes & Noble.

Výhody a nevýhody
-----------------

Elektronické knihy majú v porovnaní s klasickými tlačenými knihami niekoľko výhody i nevýhody. Medzi výhody patrí napríklad skladnosť, nenákladná reprodukovateľnosť, arbitrárnosť ceny, možnosť dodatočných úprav, z nevýhod je to hlavne potreba špecifického zariadenia, ktoré je ale obvykle multifunkčné, zatiaľčo pri tlačených knihách je nevyhnutným tlačiarenské zariadenie, ktoré je monofunkčné.

Formáty elektronických kníh
---------------------------

Elektronické knihy môžu byť v rôznych formátoch: 

* **PDF** – pravdepodobne najznámejší formát, umožňujúci čítanie obsahu na veľkom množstve zariadení; PDF je aj formát vhodný na vytlačenie
* **ePUB** – základný formát elektronických kníh, ktoré sú určené pre hardvérové čítačky.
* **TXT** – základný text, ktorý nepridáva žiadne špecifické formátovacie funkcie.

Pre osobné počítače sa zvyčajne používa formát PDF - Portable Document Format, pre prenosné počítače a čítačky elektronických kníh sa dnes obvykle používa EPUB formát.

K dispozícií je veľké množstvo ďalších formátov, napríklad MOBI pre čítačku Amazon Kindle, PDB pre zariadenia značky Palm, HTML pre zariadenia s možnosťou pripojenia na internet a ďalšie.

Definícia podľa STN ISO 2789 (Informácie a dokumentácia. Medzinárodná knižničná štatistika. 2009)
-------------------------------------------------------------------------------------------------

Elektronická kniha alebo eKniha je *digitálny dokument, licencovaný alebo nelicencovaný, na ktorom prevláda text, ktorý možno prehľadávať, a na ktorý možno nazerať analogicky ako na tlačenú knihu (monografiu)*. K tejto definícii sú pripojené nasledujúce poznámky: *1. Používanie eKníh v mnohých prípadoch závisí od zariadenia a/alebo špeciálneho prehliadača [reader] alebo zobrazovacieho softvéru [viewing software]. 2. eKnihy sa môžu používateľom vypožičať buď na prenosnom zariadení (prehliadače eKníh [eBook readers]), alebo zaslaním obsahu na používateľské PC na obmedzený čas. 3. Patria sem [aj] dizertácie v elektronickom formáte. 4. Patria sem [aj] dokumenty, ktoré knižnica reformátovala do digitálnej formy.*

Norma STN ISO 2789 bola zrušená 1. mája 2022.

Poznámky
--------

1. ↑  Digitálny dokument je v tej istej norme definovaný ako *informačná jednotka s definovaným obsahom, ktorú zdigitalizovala knižnica alebo bola získaná v digitálnej forme ako súčasť knižničného fondu*. K tejto definícii sú pripojené poznámky: *1. Patria sem [aj] eKnihy, elektronické patenty, sieťové audiovizuálne dokumenty a iné digitálne dokumenty (napr. výskumné správy, kartografické a hudobné dokumenty, preprinty atď.). Nepatria sem databázy a elektronické seriály. 2.... 3. Digitálny dokument môže byť štruktúrovaný v jednom alebo v niekoľkých súboroch. 4. Digitálny dokument obsahuje jeden alebo viacero obsahov jednotiek [content units].*

Referencie
----------

1. ↑  Babicová, Z. Krjaková, I. 2012, Elektronická kniha – nová forma alebo filozofia? ITlib 3/2012, s. 21-25
2. ↑   *STN ISO 2789 zrušená* [online]. normy.unms.sk, [cit. 2022-10-12]. Dostupné online. Archivované 2022-10-12 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Elektronická kniha**

| * z
* d
* u
Elektronická kniha |
| --- |
| Formáty | 
* EPUB
* FictionBook
* Mobipocket
* PDF
* XHTML
* Microsoft Reader

 |
| Zariadenia na čítanie | 
* Kindle
* Počítač
* Smartfón
* Sony Reader
* Tablet

 |
| Softvér na čítanie | 
* Adobe Acrobat
* FBReader
* iBooks
* STDU Viewer

 |
| Voľné zdroje | 
* Wikizdroje
* Google knihy
* Internet Archive
* Project Gutenberg
* WebCite
* eKnizky
* Zlatý fond denníka SME

 |
| Platené zdroje | 
* Amazon.com
* Barnes & Noble
* Google Editions
* iBooks

 |